בפעם הראשונה (סרט, 1959)

בפעם הראשונה (באנגלית: For the First Time; באיטלקית: Come prima) הוא סרט מוזיקלי בהפקה אמריקאית - איטלקית ומערב גרמנית משנת 1959 בבימויו של רודולף מאטה, עם מריו לנצה ויוהנה פון קוציאן בתפקידים הראשיים.

זה סרטו האחרון של לנצה, הוא מת שישה שבועות לאחר שהסרט יצא לאקרנים.

אלבום פסקול הסרט היה מועמד לפרס גראמי.

הסרט צולם בבית האופרה של רומא, בקפרי, זלצבורג ובברלין. העלילה היא על זמר אופרה שמתאהב בבחורה חירשת.

לנצה שר קטעים מהאופרות הליצנים, אותלו ואאידה וכן שירים כמו 'O sole mio. השיר המרכזי הוא "Come prima" שחובר בשנת 1950 באיטלקית ולנצה שר אותו בתרגום לאנגלית ("For the First Time") ומכאן שם הסרט.

==תקציר העלילה==
טוני קוסטה (מריו לנצה) הוא זמר אופרה מפורסם. הוא עושה צרות לאמרגנו טאבורי (קורט קסנר). קהל רב ממתין לפתיחת המופע של האופרה וטוני מרחם על אלה שנשארו בחוץ ושר לה בגשם שוטף את "לה דונה מובילה" מתוך ריגולטו. הקהל עוזב את האולם תוך קריאות בגנותו ורק ידידתו הרוזנת גלוריה (ז'ה ז'ה גאבור) מדברת בשבחו.

טוני רוצה להימלט מהשערוריה ומחליט לנסוע לקפרי באופן סמוי (אינקוגניטו) אך בטיילו באי המקסים מזהים אותו צעירים ומבקשים ממנו לשיר והא שר את "Come prima" באנגלית. טוני שם לב שאחת הצעירות לא שמה לב לשירתו ומסתבר שהיא חרשת.

הוא מתאהב בה ממבט ראשון ומסתבר לו ששמה קריסטה (יוהנה פון קוסיאן) וכי במלחמה נפלה פצצה על ביתם והיא שרדה יחידה אך התחרשה. היא מתגוררת בווילה של דודה פרופ' ברוקנר (ולטר רילה). היא מזמינה את טוני לחתונה של חברתה והוא שר שם את "'O sole mio".

טוניו מחליט לחזור ברצינות למסע הופעות כדי לגייס כסף לניתוח שיחזיר לקריסטה את השמיעה. הוא מופיע בהצלחה בסטוקהולם, לונדון, וינה, ברלין ועוד. הכירורג פרופ' בסרט (וולטר רילה) מהסס בקשר לניתוח אך קריסטה לוחצת כי ללא שמיעה אינה רוצה להתחתן.

הניתוח מצליח אך בלונדון הם הולכים בגשם וקריסטה מצטננת ושמיעתה נחלשת שוב. טוניו מטביע את צערו בשתייה ובהשתוללות במועדון חברים בקפרי. כולם נעצרים לפני משפט אך חבריו האיטלקים אומרים שטוני אינו אשם וגם גלוריה מלמדת עליו זכות.

טוניו משוחרר והשמיעה של קריסטה חוזרת. הוא מרוצה מכך ומהעובדה שיש לו חברים שמגינים עליו וחוגג בהופעה של אאידה כשקריסטה השומעת, צופה בו.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|מריו לנצה
|טוניו קוסטה
|זמר
|-
|יוהנה פון קוסיאן
|קריסטה
|אשתו של טוני
|-
|ז'ה ז'ה גאבור
|גלוריה
|רוזנת
|-
|קורט קסנר
|טאבורי
|אמרגן
|-
|הנס שנקר
|פרופ' ברוקנר
|דוד של קריסטה
|-
|וולטר רילה
|ד"ר בסרט
|כירורג
|}

==קישורים חיצוניים==

*[https://www.youtube.com/watch?v=Ie4wKismQeQ&t=6s קדימון ל"בפעם הראשונה"], באתר יוטיוב
*[https://www.tcm.com/tcmdb/title/769/for-the-first-time#overview בפעם הראשונה], באתר TCM
*[https://www.youtube.com/watch?v=YdPCoMGSD_o מריו לנצה שר "בפעם הראשונה"], באתר יוטיוב
*[https://www.youtube.com/watch?v=8G13Ivy8az0 מריו לנצה שר "O Sole Mio" ב"בפעם הראשונה"], באתר יוטיוב
*[https://www.youtube.com/watch?v=khgrjdTuFZE מריו לנצה שר שיר בירה בגרמנית ושיר קוטף האננס], באתר יוטיוב
*[https://www.youtube.com/watch?v=JhuQbp8Pxqc ז'ה ז'ה גאבור ומריו לנצה ב"בפעם הראשונה"], באתר יוטיוב
*[https://www.youtube.com/watch?v=rRhmogBs-gU מריו לנצה שר "Vesti La Giubba" מתוך "בפעם הראשונה"], באתר יוטיוב
*[https://www.youtube.com/watch?v=DcEAu1SHSqE מריו לנצה במערכה האחרונה של אותלו ב"בפעם הראשונה"], באתר יוטיוב
*[https://www.youtube.com/watch?v=WsyONdJgZ5M מריו לנצה שר ב"אאידה" בסצנת הסיום של "בפעם הראשונה"], באתר יוטיוב

קטגוריה:סרטי 1959
קטגוריה:סרטים אמריקאיים
קטגוריה:סרטים באנגלית
קטגוריה:סרטים מוזיקליים
קטגוריה:סרטים רומנטיים
קטגוריה:סרטים על אופרה
קטגוריה:סרטי מריו לנצה